branndekke
Store norske leksikon,Samfunn,Forsvar og sikkerhet,Samfunnssikkerhet og beredskap,Brann og brannvern
Branndekke er et eldre begrep for en horisontal brannseksjonering eller en horisontal del av en brannseksjonering.
Bestemmelser Branndekke skal ha en brannmotstand på minst 120 minutter, det vil si tidligere klasse A-120, nå klasse REI-120 (se brannklassifisering). Ved spesifikk brannenergi over 400 MJ/m² kreves høyere brannmotstand, slik at dekket bibeholder de egenskaper som kreves av det under brann. Branndekke skal være en bærende og ubrennbar bygningsdel, som må være opplagt på konstruksjoner med samme brannmotstand som dekket. Les mer i Store norske leksikon brannseksjon branncelle brannenergi brannmotstand brannklassifisering Eksterne lenker Kollegiet for brannfaglig terminologi (KBT): Branndekke